Document ID: 31994D0117

Odločba Sveta
z dne 21. februarja 1994
o minimalnih zahtevah glede strukture in opreme, ki jih morajo izpolnjevati nekatera manjša podjetja, ki zagotavljajo distribucijo ribiških proizvodov v Grčiji
(94/117/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o določitvi zdravstvenih pogojev za proizvodnjo in plasiranje ribiških proizvodov [1] na trg, in zlasti člena 14 Direktive,
ob upoštevanju predloga Komisije,
ker lahko pri oskrbi nekaterih otokov in obalnih regij v Grčiji zaradi njihove izolacije ali oddaljenosti pride do specifičnih ovir;
ker so na teh otokih in regijah majhna podjetja za prekajevanje in soljenje ribiških proizvodov, ki igrajo vitalno vlogo pri oskrbovanju lokalnega trga v kraju, kjer so locirana;
ker je treba glede strukture in opreme za ta majhna podjetja uporabiti milejše minimalne zahteve, kakor so določene v Direktivi 91/493/EGS, da se prepreči njihovo izginotje, dokler niso s teh grških otokov in regij te specifične ovire odstranjene;
ker se je treba izogniti neenakim pogojem konkurence znotraj Skupnosti, je treba poleg teh minimalnih zahtev upoštevati tudi omejitve glede obsega proizvodnje teh podjetij in tržnega področja zadevnih proizvodov;
ker je treba te ribiške proizvode, ki jih predelajo ta mala podjetja, rezervirati za oskrbo domačega trga in ni treba, da nosijo oznake istovetnosti, navedene v členu 3(1)(f) Direktive 91/493/EGS,
SPREJEL NASLEDNJO ODLOČBO:
Člen 1
Ta odločba se uporablja za nekatera podjetja, ki izvajajo izključno prekajevanje in soljenje ribiških proizvodov na otokih ali na nekaterih obalnih regijah v Grčiji, ki so glede oskrbe podvržena specifičnim oviram.
Člen 2
Podjetja, navedena v členu 1, morajo izpolnjevati minimalne zahteve glede strukture in opreme, določene v Prilogi.
Člen 3
Pristojni grški organ zagotovi, da se za podjetja iz člena 1 uporabljajo minimalne zahteve, določene v Prilogi, pod pogojem, da so izpolnjeni naslednji pogoji:
- letna proizvodnja soljenih ali prekajenih proizvodov v podjetju ne presega 36 ton,
- tržno področje teh proizvodov je bodisi omejeno na ozemlje otoka, na katerem je podjetje locirano, bodisi je znotraj območja 50 kilometrov od podjetja,
- proizvodi ne nosijo oznake istovetnosti, navedene v členu 3(1)(f) Direktive 91/493/EGS, vendar nosijo nacionalno oznako, ki omogoča pristojnemu organu spremljanje distribucije.
Člen 4
Ta odločba začne veljati na dan objave v Uradnem listu Evropskih skupnosti.
Uporablja se od 1. januarja 1993.
Člen 5
Ta odločba je naslovljena na države članice.
V Bruslju, 21. februarja 1994

Labels: 1
17
3
6
18